钦定古今图书集成/理学汇编/文学典/第124卷 > 《文学传叙》辽史
## 钦定古今图书集成/理学汇编/文学典/第124卷 > 《文学传叙》辽史

辽起松漠，太祖以兵经略方内，礼文之事，固所未遑。
及太宗入汴，取晋图书礼器而北，然后制度渐以修
举。至景圣间，则科目聿兴，士有由下僚擢陞侍从，骎
骎崇儒之美。但其风气刚劲，三面邻敌，岁时以蒐狝
为务，而典章文物，视古犹阙。然二百年之业，非数君
子为之综理，则后世恶所考述哉？作《文学传》。